**Rozhlasová hra**

**Rozhlasová hra**

- literárno-dramatický útvar, ktorý približuje poslucháčovi miesto deja, čas, postavy len prostredníctvom zvuku (monológu a dialógu). Ide o technické **audiálne (sluchové)** umenie. Hlavným princípom je sluchové vnímanie. Dôležitým výrazovým prvkom sú **zvuk, zvukové efekty** (hovorené slovo), ktoré tlmočia určité významy a umocňujú jazykové prostriedky. Prostredníctvom zvuku sa umocňuje obraznosť jazykových prostriedkov. V mnohých rozhlasových hrách sa stretneme s postavou rozprávača. Rozhlasová hra môže byť napísaná na motívy rozprávky, báje, iného prozaického diela.

Často sú do podoby rozhlasovej hry upravované klasické [**divadelné hry**](http://sk.wikipedia.org/wiki/Divadeln%C3%A1_hra)a iné literárne diela. Pôvodné divadelné hry určené priamo k rozhlasovej inscenácii nie sú tak časté.

Rozhlasovej hre je podobné **rozhlasové čítanie** (v nerozhlasovom prostredí sa používa názov *audio book*), pri ktorej jeden alebo viac interpretov predčíta text [**knihy**](http://sk.wikipedia.org/wiki/Kniha) alebo [**poviedky**](http://sk.wikipedia.org/wiki/Poviedka)bez toho, aby využíval dramatické prostriedky.

**Hlavné znaky rozhlasovej hry**

1. dramatický dialóg
2. dramatický konflikt
3. dramatické napätie
4. chýba zrakové vnímanie
5. dôraz sa kladie na zvuk a zvukové efekty

**Druhy rozhlasovej hry**

Rozhlasová hra môže byť:

1. **pôvodná** (priamo napísaná pre rozhlasové vysielanie)
2. **adaptácia** divadelnej hry alebo upravená podoba prozaického diela

**Princezná so zlatou hviezdou na čele**

- vznikla na motívy českej rozprávky od českej spisovateľky *Boženy Němcovej*

- v roku 2009 bola hra na 21. festivale rozhlasovej tvorby ocenená hlavou cenou v kategórii rozhlasová hra

**Literárny druh:** dráma

**Literárny žáner:** rozhlasová hra

**Literárna forma:** dialogizovaná reč

**Téma:** odchod princeznej Lady z domu, jej pomoc motýľovi, pavúkovi, studničke, jej práca v zámku, zoznámenie sa s princom na bále

**Idea:** treba pomáhať tým, ktorí to potrebujú. Za našu pomoc a láskavé srdce budeme odmenení.

**postavy:** hlavné – princezná Lada

vedľajšie – kráľ, kráľovná, radca, pestúnka, studnička, kuchár, princ Ladokras

**Božena Němcová (1820 – 1862)**

- rodená *Barbora (Novotná) Panklová*

- česká spisovateľka

- mala záujem o folklór, písala poviedky a rozsiahlejšie prózy z vidieckeho prostredia

tvorba: prózy *Babička* (vyše 300 vydaní v češtine, preložená do 21 jazykov), *Chyže pod horami, zbierka Slovenské pohádky a pověsti* (rozprávky *Valibuk, Mahuliena, krásna panna, Vlkolak, Slncový kôň, Pamodaj šťastia, lavička, O dvanástich mesiačikoch*...)

**Daniel Hevier (1955 - )**

- napísal rozhlasovú podobu rozprávky Princezná so zlatou hviezdou na čele

- od r. 1992 vedie vlastné vydavateľstvo Hevi

tvorba: *Päťka z nudy, Nevyplazuj jazyk na leva, Hovorníček, Heviho diktátor, Slávne texty slávnych piesní*